Ir-Regolament tal-kummissjoni (KE) Nru 1059/97
tal-11 ta' Ġunju 1997
li jaġġusta l-qabda kwantità massima ta' sajd annwali għall-ċerti żoni ta' sajd.
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Nru 2027/95 tal-15 ta' Ġunju 1995 li jistabbilixxi sistema ta' ġestjoni tal-qabda ta' ħut li għandu x'jaqsam ma' ċerti żoni u riżorsi ta' sajd fil-Komunità [1], u b'mod partikolari it-tieni inċiż ta' l-Artikolu 4 tiegħu,
Billi it-tieni paragrafu ta' l-Artikolu 4 tar-Regolament (KE) Nru 2027/95 jipprovdi li l-Kummisjoni, fuq talba ta' Stat Membru, għandha tieħu l-passi neċessarji biex dak l-iStat Membru partikolari jkun jista' jistad il-kwoti tiegħu, skond kif imniżżel fit-tielet subparagrafu ta' l-Artikolu 6(2) tar-Regolament tal-Kunsill (KE) Nru 685/95 tas-27 ta' Marzu 1995 dwar il-ġestjoni ta' l-ammont ta' sajd li għandu x'jaqsam ma' ċerti żoni u riżorsi ta' sajd fil-Komunità [2];
Billi l-Olanda talbet lill-Kummisjoni biex taġġusta il-qabda massima annwali li l-bċejjeċ tal-baħar tagħha setgħu jagħmlu figward ċerti kwoti allokati għaliha b'mod konformi mar-Regolament tal-Kunsill (KE) Nru 390/97 ta' l-20 ta' Diċembru 1996 li jiffissa għal ċerti riżervi ta' ħut it-total ta' qbid permess għas-sena 1997 u ta' ċerti kondizzjonijiet dwar kif għandhom jiġu maqbuda [3], skond kif l-aħħar emendat permezz tar-Regolament (KE) Nru 711/97 [4];
Billi dan ir-Regolament għandu jidħol fis-seħħ immedjatament sabiex jippermetti l-Olanda tistad skond il-kwota tagħha;
Billi l-miżuri pprovduti f'dan ir-Regolament jaqblu ma' l-opinjoni tal-Kumitat ta' Ġestjoni tas-Sajd u l-Akwakultura,
ADDOTTAT DAN IR-REGOLAMENT:
Artikolu 1
Il-qabda massima annwali ta' ħut għar-Renju ta' l-Olanda fil-kaz ta' speċi ta' ħut tal-qiegħ li biex jinqabdu jintuża xbiek miġbud, kif imsemmi fl-Anness I tar-Regolament (KE) Nru 2027/95, huwa emendat kif stabbilit fl-Anness ma' dan ir-Regolament.
Artikolu 2
Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda jgħodd mid-9 ta' Ġunju 1997.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-11 ta' Ġunju 1997.